ΚΑΝΟΝΙΣΜΟΣ (ΕΚ) αριθ. 2375/96 ΤΗΣ ΕΠΙΤΡΟΠΗΣ της 13ης Δεκεμβρίου 1996 για την τροποποίηση του κανονισμού (ΕΚ) αριθ. 3223/94 σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 23 παράγραφος 2,

Εκτιμώντας:

ότι ο κανονισμός (ΕΚ) αριθ. 3223/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1890/96 (4), έχει καθορίσει τις λεπτομέρειες εφαρμογής του καθεστώτος κατά την εισαγωγή οπωροκηπευτικών 7

ότι το άρθρο 4 παράγραφος 4 του κανονισμού (ΕΚ) αριθ. 3223/94 προβλέπει ότι οι κατ' αποκοπήν αξίες κατά την εισαγωγή παύουν να ισχύουν όταν κατά τη διάρκεια επτά διαδοχικών ημερών δεν έχει ανακοινωθεί στην Επιτροπή καμία μέση αντιπροσωπευτική τιμή 7 ότι όταν για δεδομένο προϊόν δεν ισχύει καμία κατ' αποκοπήν αξία κατά την εισαγωγή βάσει της διατάξεως αυτής, πρέπει να προβλεφθεί ότι η κατ' αποκοπήν αξία κατά την εισαγωγή η οποία θα εφαρμοσθεί στο προϊόν αυτό θα ισούται με τον τελευταίο μέσο όρο των ισχυουσών κατ' αποκοπήν αξιών 7 ότι πρέπει, επιπλέον, να διευκρινισθεί ότι η χρησιμοποίηση ως κατ' αποκοπήν αξίας κατά την εισαγωγή της τελευταίας μοναδιαίας τιμής κατά την έννοια των άρθρων 173 έως 176 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (5), όπως τροποποιήθηκε τελευταία από τον κανονισμό (ΕΚ) αριθ. 2153/96 (6), περιορίζεται στην αρχή κάθε περιόδου εφαρμογής που αναφέρεται στο παράρτημα του προναφερθέντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι παράγραφοι 4 και 5 του άρθρου 4 του κανονισμού (ΕΚ) αριθ. 3223/94 αντικαθίστανται από το ακόλουθο κείμενο:

«4. Κατά τη διάρκεια των περιόδων εφαρμογής που αναγράφονται στο παράρτημα, μέρος Α, οι κατ' αποκοπήν αξίες, κατά την εισαγωγή συνεχίζουν να ισχύουν εφόσον δεν τροποποιηθούν. Εντούτοις, παύουν να ισχύουν όταν επί επτά συνεχείς ημέρες της αγοράς δεν έχει ανακοινωθεί στην Επιτροπή καμία μέση αντιπροσωπευτική τιμή.

Όταν για ένα δεδομένο προϊόν, σε εφαρμογή του προηγουμένου εδαφίου, δεν ισχύει καμία κατ' αποκοπήν αξία, η εφαρμοζόμενη κατ' αποκοπήν αξία κατά την εισαγωγή στο προϊόν αυτό ισούται με τον τελευταίο μέσο όρο των κατ' αποκοπήν αξιών κατά την εισαγωγή.

5. Κατά παρέκκλιση από την παράγραφο 1, από την πρώτη ημέρα των περιόδων εφαρμογής που αναγράφονται στο παράρτημα, μέρος Α, εφόσον δεν ήταν δυνατόν να υπολογισθεί κατ' αποκοπήν αξία κατά την εισαγωγή, η κατ' αποκοπήν αξία κατά την εισαγωγή που εφαρμόζεται για ένα προϊόν θα ισούται με την τελευταία ισχύουσα μοναδιαία αξία για το προϊόν αυτό κατά την έννοια των άρθρων 173 έως 176 του κανονισμού (ΕΟΚ) αριθ. 2454/93.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 337 της 24. 12. 1994, σ. 66.

(4) ΕΕ αριθ. L 249 της 1. 10. 1996, σ. 29.

(5) ΕΕ αριθ. L 253 της 11. 10. 1993, σ. 1.

(6) ΕΕ αριθ. L 289 της 12. 11. 1996, σ. 1.